turjo4nis/wikipedia-bn-dump-20250701 huggingface dataset:
হেবা প্যাটেল

হেবাহ প্যাটেল একজন ভারতীয় অভিনেত্রী এবং মডেল, যিনি মূলত তেলুগু চলচ্চিত্রে অভিনয় করে থাকেন।

কর্মজীবন 
হেবাহ প্যাটেল ২০১৪ সালের চলচ্চিত্র অধ্যক্ষ-তে ঐশ্বর্যা চরিত্রে অভিনয়ের মাধ্যমে কন্নড়ে এবং আলা এলা-তে অভিনয়ের মাধ্যমে তেলুগু চলচ্চিত্রে অভিষেক করেছিলেন। তারপরে তিনি কুমারী ২১এফ (২০১৫) চলচ্চিত্রে শিরোনাম ভূমিকায় অভিনয় করেছিলেন, যেটি নির্মিত হয়েছিল আসন্ন যুগের একটি প্রেমের গল্প নিয়ে, যা সমালোচকদের মিশ্র মন্তব্য লাভ করেছিল। ডেকান ক্রনিকলের একজন পর্যালোচক লিখেছিলেন যে, প্যাটেল "অন্যদের চেয়ে অনেক ভালো অভিনয় করেছেন"।

চলচ্চিত্রের তালিকা

পুরস্কার এবং মনোনয়ন

তথ্যসূত্র

বহিঃসংযোগ 

 
 

জন্মের বছর অনুপস্থিত (জীবিত ব্যক্তি)
মুম্বইয়ের অভিনেত্রী
কন্নড় চলচ্চিত্র অভিনেত্রী
তেলুগু চলচ্চিত্র অভিনেত্রী
তামিল চলচ্চিত্র অভিনেত্রী
২১শ শতাব্দীর ভারতীয় অভিনেত্রী
ভারতীয় চলচ্চিত্র অভিনেত্রী
জীবিত ব্যক্তি
অবচিত চিত্র সিনট্যাক্স ব্যবহার করা পাতা
সন্তোষাম চলচ্চিত্র পুরস্কার বিজয়ী
১৯৮৯-এ জন্ম
হারজিৎ

হারজিৎ হল একটি জনপ্রিয় বাংলা চলচ্চিত্র যা পরিচালনা করেন মানু সেন। প্রেমেন্দ্র মিত্রের গল্প অবলম্বনে এই চলচ্চিত্রটি নির্মিত হয়েছিল। এই চলচ্চিত্রটি ১৮ জানুয়ারি ১৯৫৭ সালে আর আর পিকচার্স প্রাইভেট লিমিটেড ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন রবীন চট্টোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, অনিতা গুহ, পাহাড়ী সান্যাল, তুলসী চক্রবর্তী এবং বসন্ত চৌধুরী।

কাহিনী

শ্রেষ্ঠাংশে
 উত্তম কুমার
 অনিতা গুহ
 পাহাড়ী সান্যাল
 তুলসী চক্রবর্তী
 বসন্ত চৌধুরী
 ধীরাজ দাস
 মাস্টার বাবুয়া
 মলিনা দেবী
 জীবন বোস
 স্বাগতা চক্রবর্তী
 বীরেন চ্যাটার্জী
 নৃপতি চট্টোপাধ্যায়
 সুজাতা গুহ
 অনুপ কুমার
 শ্যাম লাহা

তথ্যসূত্র

বহিঃসংযোগ
 

১৯৫৭-এর চলচ্চিত্র
ভারতীয় চলচ্চিত্র
বাংলা ভাষার চলচ্চিত্র
বাংলা ভাষার ভারতীয় চলচ্চিত্র
বনফুল (কাব্য)

বনফুল (বন-ফুুল) হল রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ। এটি ১৮৮০ সালে প্রকাশিত হয়। এটি আটটি সর্গে বিভক্ত। এতে বিহারীলাল চক্রবর্তীর প্রভাব সুস্পষ্ট ভাবে পরিলক্ষিত হয়। এটি রবীন্দ্রনাথের কাব্য রচনার "সূূূচনা পর্ব"-এর অন্তর্গত প্রথম সম্পূর্ণ কাব্যগ্রন্থ। রচনার  দিক থেকে এটি কবি-কাহিনীর পূর্ববর্তী। কিন্তু ১৮৭৮ সালে বনফুলের পূর্বে  কবি-কাহিনী প্রথম মুদ্রিত গ্রন্থাকারে প্রকাশ পায়।

তথ্যসূত্র

বহিঃসংযোগ 

 rabindra-rachanabali.nltr.org

কাব্য
রবীন্দ্রনাথ ঠাকুরের কাব্যগ্রন্থ
গোবিন্দগোপাল মুখোপাধ্যায়

অধ্যাপক ড. গোবিন্দগোপাল মুখোপাধ্যায় () ( ২৩ মে ১৯১৮ -  ২৬ মার্চ ২০০৯) সংস্কৃত ভাষার অধ্যাপক ও সংগীতশিল্পী। মহামহোপাধ্যায় উপাধি ও রাষ্ট্রপতি সম্মানে ভূষিত সংস্কৃত পণ্ডিত।

জন্ম ও শিক্ষাজীবন
গোবিন্দগোপাল মুখোপাধ্যায়ের জন্ম ১৯১৮ সালের ২৩ মে ব্রিটিশ ভারতের বর্তমানে ঝাড়খণ্ড রাজ্যের দেওঘর জেলার  বৈদ্যনাথ ধামে। তিনি  পিতা প্রাণগোপাল মুখোপাধ্যায় ও মাতা সুরবালা দেবীর কনিষ্ঠ সন্তান ছিলেন। তার পিতা ছিলেন সংস্কৃতজ্ঞ পণ্ডিত ও শ্রীবালানন্দ ব্রহ্মচারীর শিষ্য। তিনি দেওঘরে শ্রীবালানন্দ ব্রহ্মচারীর আশ্রমে আশ্রমিক হিসাবে শিক্ষা লাভ করে প্রাইভেটে প্রথম বিভাগে ম্যাট্রিক পাশ করেন। এরপর কলকাতা বিশ্ববিদ্যালয় থেকে দর্শন ও সংস্কৃতে প্রথম শ্রেণীতে বি. এ পাশ করেন। প্রথম শ্রেণীতে প্রথম হন এম.এ পরীক্ষাতেও। বেনারস বিশ্ববিদ্যালয়ের তৎকালীন উপাচার্য সর্বপল্লী রাধাকৃষ্ণণের কাছে গবেষণা করে ডি.লিট পান।

কর্মজীবন
বেনারসে কিছুদিন অধ্যাপনা করেন ও পরে পশ্চিমবঙ্গে ফিরে এসে প্রথমে যোগ দেন কৃষ্ণনগর গভর্নমেন্ট কলেজে। তারপর কলকাতার প্রেসিডেন্সি কলেজে ও সংস্কৃত কলেজে। শেষে বর্ধমান বিশ্ববিদ্যালয়ের সংস্কৃত বিভাগের বিভাগীয় প্রধান হয়ে অবসর গ্রহণ করেন। তবে অধ্যাপনা হতে অবসরের পর যুক্ত ছিলেন জাতীয় শিক্ষা পরিষদ রবীন্দ্রভারতী বিশ্ববিদ্যালয় ও  যাদবপুর বিশ্ববিদ্যালয়ের সঙ্গে। দীর্ঘ পঞ্চাশ বৎসর যুক্ত ছিলেন  রামকৃষ্ণ মিশনের সঙ্গে। শ্রী অরবিন্দ ভবন, ভারত সেবাশ্রম সংঘ, শ্রী অরবিন্দ ইনস্টিটিউট অব কালচার ও সারদা মঠের সাথেও নিয়মিত যোগাযোগ ছিল।

সংগীত জীবন 
কৃতি অধ্যাপক-জীবনের পাশাপাশি তিনি ছিলেন খ্যাতিমান সংগীত শিল্পী। সঙ্গীতে তিনি তালিম নিয়েছিলেন হরেন্দ্রনাথ চট্টোপাধ্যায় ও  দিলীপকুমার রায়ের কাছে। তিনি আবার ভজন শিখিয়েছেন প্রখ্যাত শিল্পী ভারত রত্ন এম এস শুভলক্ষ্মী ও গীতশ্রী সন্ধ্যা মুখোপাধ্যায়কে। দীর্ঘদিন তিনি আকাশবাণী ও দূরদর্শনের নিয়মিত শিল্পী ছিলেন। দ্বিজেন্দ্রগীতি, অতুলপ্রসাদের গান, রজনীকান্তর গান দিলীপকুমারের গান গাইতেন। এছাড়া মন্ত্রগান ও সংস্কৃত শ্লোক পাঠ করতেন। প্রসঙ্গত উল্লেখ্য এই যে,১৯৭৬ খ্রিস্টাব্দে প্রথমবার আকাশবাণী পূজার সময় মহালয়ার ভোরের বহু জনপ্রিয় অনুষ্ঠান "মহিষাসুরমর্দিনী" র পরিবর্তে "দেবীং দুর্গতিহারিণীম" প্রচার করে সেই অনুষ্ঠানে  সংস্কৃত শ্লোক পাঠ করেন তিনি। বাঙালি চিরাচরিত আবেগের কারণে অনুষ্ঠানটি অবশ্য  সমাদর পায়নি বরং সমালোচিত হয়েছিল। তিনি তার স্ত্রী মাধুরী মুখোপাধ্যায়ের সঙ্গে দ্বৈতকণ্ঠে  গেয়েছেন উপাসনার গান ও স্তোত্র। তিনি সঙ্গীত পরিচালনা করেছেন দেবকী বসু পরিচালিত 'ভগবান শ্রীকৃষ্ণচৈতন্য' ও 'মাথুর' ছায়াছবিতে। 'সাগরসঙ্গমে' ও 'সাত পাকে বাঁধা' ছায়াছবিতে নেপথ্যে কণ্ঠ দিয়েছেন। বহু গানের রেকর্ড করেছেন তিনি।
শিক্ষা ও সঙ্গীতের জন্য তিনি নানা সম্মানে সম্মানিত হয়েছেন। মহামহোপাধ্যায় উপাধি ও রাষ্ট্রপতি সম্মানে ভূষিত হন। তিনি অনেক গ্রন্থ রচনা করেছেন। উল্লেখযোগ্য গ্রন্থগুলি হল  -

 'চেতনার আরোহিণী'
 'পত্র প্রসাদ'
 'মহাজন সংবাদ'
 'ত্রয়ীর ত্রিধারা'
 'দিলীপকুমার রায় - জীবনে ও গানে'
 'শ্রীগুরুবালানন্দ সংবাদ'
 'গীতার কথা'
 'ভাগবতের কথা'
 'শ্রীমদ্ভাগবতের কথা'
 'শ্রুতি সঞ্চয়নম' ( সংকলন গ্রন্থ)

জীবনাবসান
ড. গোবিন্দগোপাল মুখোপাধ্যায় ২০০৯ খ্রিস্টাব্দে ২৬ মার্চ ৯০ বৎসর বয়সে কলকাতায় প্রয়াত হন।

তথ্যসূত্র 

১৯১৮-এ জন্ম
২০০৯-এ মৃত্যু
দেওঘর জেলার ব্যক্তি
সংস্কৃত পণ্ডিত
ভারতীয় সঙ্গীতজ্ঞ
কলকাতা বিশ্ববিদ্যালয়ের প্রাক্তন শিক্ষার্থী
বাঙালি সঙ্গীতশিল্পী
কলকাতা প্রেসিডেন্সি কলেজের প্রাক্তন শিক্ষক
ইদা কামিন্‌স্কা

ইদা কামিন্‌স্কা (১৮ সেপ্টেম্বর ১৮৯৯ - ২১ মে ১৯৮০) ছিলেন একজন পোলীয় অভিনেত্রী ও পরিচালক। তিনি মূলত মঞ্চে কাজের জন্য অধিক পরিচিত। তার মাতা ইস্তার রেচেল কামিন্‌স্কা ইহুদি মঞ্চের মাতা নামে পরিচিত ছিলেন। তাদের সম্মানার্থে পোল্যান্ডের ওয়ারশতে জিউইশ থিয়েটারের নামকরণ করা হয়। দীর্ঘ কর্মজীবনে কামিন্‌স্কা সত্তরের অধিক মঞ্চনাটকে নির্দেশনা করেন এবং ১৫০-এর অধিক নাটকে কাজ করেছেন। তিনি ১৯৬৫ সালে অবচোদ না কোরৎজে চলচ্চিত্রে কাজ করেন, যা শ্রেষ্ঠ বিদেশি চলচ্চিত্র বিভাগে একাডেমি পুরস্কার লাভ করে। কামিন্‌স্কা এই চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কার ও নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন।

১৯৬৭ সালে তিনি ব্রডওয়েতে নিজের নির্দেশনায় মাদার কারেজ অ্যান্ড হার চিলড্রেন নাটকে কেন্দ্রীয় চরিত্রে অভিনয় করেন। ১৯৭৩ সালে তিনি তার আত্মজীবনী মাই লাইফ, মাই থিয়েটার প্রকাশ করেন।

প্রারম্ভিক জীবন 
কামিন্‌স্কা রুশ সাম্রাজ্যের (বর্তমান ইউক্রেন) ওদেসা শহরে জন্মগ্রহণ করেন। তার মাতা ইদ্দিশ মঞ্চ অভিনেত্রী এস্তার রেচেল কামিন্‌স্কা (১৮৭০-১৯২৫) এবং তার পিতা আব্রাহাম আইজাক কামিন্‌স্কা (১৮৬৭-১৯১৮) ছিলেন অভিনেতা, পরিচালক ও মঞ্চ প্রযোজক। তার বোন রেজিনা কামিন্‌স্কাও একজন অভিনেত্রী ছিলেন। তার ভাই ইয়োসেফ কামিন্‌স্কা একজন সুরকার ছিলেন। তার মাতাকে "ইহুদি এলিনর ডিউজ" নামে অভিহিত করা হত।

কর্মজীবন 
১৯৫৭ সালে তিনি প্রথমবারের মত ইসরায়েল সফরে যান এবং সেখানে তিনি প্রধানমন্ত্রী গোল্ডা মেয়ারের সামনে অভিনয় পরিবেশন করেন।

১৯৬৫ সালে তিনি জান কাদার ও এলমার ক্লস পরিচালিত চেকস্লোভাক চলচ্চিত্র অবচোদ না কোরৎজে চলচ্চিত্রে মিসেস লতমান চরিত্রে অভিনয় করেন। এই কাজের জন্য তিনি ৩৯তম একাডেমি পুরস্কারে শ্রেষ্ঠ অভিনেত্রী বিভাগে এবং ১৪তম গোল্ডেন গ্লোব পুরস্কারে নাট্যধর্মী চলচ্চিত্রে শ্রেষ্ঠ অভিনেত্রী বিভাগে মনোনয়ন লাভ করেন।

তার অভিনীত সর্বশেষ চলচ্চিত্র ছিল জান কাদার পরিচালিত দি অ্যাঞ্জেল লেভিন (১৯৭০)।

মৃত্যু ও উত্তরাধিকার 
ইদা কামিন্‌স্কার স্বামী মেয়ার মেলমান ১৯৭৮ সালে মৃত্যুবরণ করেন। কামিন্‌স্কা রক্ত সংবহনতন্ত্রের রোগে আক্রান্ত হয়ে ১৯৮০ সালের ২১শে মে ৮০ বছর বয়সে মৃত্যুবরণ করেন। তাকে নিউ ইয়র্কের ফ্লাশিংয়ের মাউন্ট হেবরন সেমাট্রির ইদ্দিশ থিয়েটার ভাগে সমাহিত করা হয়।

২০১৪ সালে ওয়ারশর জিউইশ থিয়েটারে তার সম্মানার্থে একটি বিশেষ প্রদর্শনী অনুষ্ঠিত হয়। এই প্রদর্শনীতে কামিন্‌স্কার পরিহিত পোশাক এবং তার কর্মজীবনের চিত্রাবলি ও স্মরণিকা প্রদর্শিত হয়।

তথ্যসূত্র

বহিঃসংযোগ 

 
 
 

১৮৯৯-এ জন্ম
১৯৮০-এ মৃত্যু
পোলীয় ইহুদি
পোলীয় চলচ্চিত্র অভিনেত্রী
মার্কিন যুক্তরাষ্ট্রে পোলীয় অভিবাসী
মারি-ক্রিস্তিন বারো

মারি-ক্রিস্তিন বারো (জন ২১ মার্চ ১৯৪৪) হলেন একজন ফরাসি অভিনেত্রী। তার অভিনীত প্রথম চলচ্চিত্র এরিক রোমেরের মা ন্যুই শে মোদ (১৯৬৯)। তিনি কুসাঁ কুসাঁ (১৯৭৫) চলচ্চিত্রে অভিনয়ের জন্য সর্বাধিক পরিচিত এবং এই কাজের জন্য তিনি শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। তার অভিনীত অন্যান্য চলচ্চিত্র হল ল্য দিস্ত্রে, পার্সেভাল ল্য গালো ও লামুর লাপ্রে-মিদি। ২০১০ সালে তার আত্মজীবনী দিস লং ওয়ে টু গেট টু ইউ প্রকাশিত হয়।

প্রারম্ভিক জীবন
মারি-ক্রিস্তিন বারো ১৯৪৪ সালের ২১শে মার্চ ফ্রান্সের প্যারিসে এক ক্যাথলিক পরিবারে জন্মগ্রহণ করেন। তার মাতা মার্থা (বিবাহপূর্ব ভালমিয়ে) এবং পিতা মাক্স-অঁরি বারো। তার পিতামাত্র বিবাহবিচ্ছেদ হয় এবং তার পিতা তার কিশোর বয়সে মারা যান। তার মাতা তার সন্তানদের লালনপালন করতে সমর্থ ছিলেন না। মারি ও তার ভি অল্যাঁকে তার পিতামহী ফেলিসিত লালন পালন করেন। তার মাতা পরবর্তীকালে পুনরায় বিয়ে করেন এবং তার আরও সন্তান জন্মগ্রহণ করে। মারি তার চাচা জঁ-লুই বারো ও চাচী মাদেলিন র‍্যনোর নিকট অভিনয় শিখেন, যদিও তারা শুরুতে তাকে তার অভিনেত্রী হওয়ার স্বপ্ন পূরণে সমর্থন দেননি। তিনি মাধ্যমিক বিদ্যালয়ের মঞ্চনাটকে অভিনয় করতেন এবং পরে অভিনয়ের শিক্ষালয়ে ভর্তি হন।

কর্মজীবন
বারো লোভ্র (১৯৬৭) দিয়ে টেলিভিশনে অভিনয় শুরু করেন। এরিক রোমেরের মা ন্যুই শে মোদ (১৯৬৯) দিয়ে তার চলচ্চিত্রে অভিষেক ঘটে। চলচ্চিত্রটি কান চলচ্চিত্র উৎসবে পাল্ম দরের জন্য মনোনীত হয়েছিল। ১৯৭০ সালে বারো পিয়ের রিশারের সাথে হাস্যরসাত্মক ল্য দিস্ত্রে চলচ্চিত্রে অভিনয় করেন। ১৯৭৫ সালে তিনি কুসাঁ কুসাঁ চলচ্চিত্রে অভিনয়ের জন্য জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। তিনি রোমেরের পরিচালনায় লামুর লাপ্রে-মিদি (১৯৭২)-এ ক্ষণিক চরিত্রে এবং প্যর্সেভাল ল্য গালোয়া (১৯৭৮) চলচ্চিত্রে গিনেভের চরিত্রে অভিনয় করেন।

ব্যক্তিগত জীবন
বারোর প্রথম স্বামী প্রযোজক দানিয়েল তোসকান দ্যু প্লঁতিয়ে। তারা ১৯৬৫ সালে বিবাহ বন্ধনে আবদ্ধ হন। এই দম্পতির দুই সন্তান - দাভিদ ও আরিয়ান। বারো ১৯৯০ সালে পরিচালক রজার ভাদিমের সাথে বিবাহ বন্ধনে আবদ্ধ হন। ভাদিম ক্যান্সারে আক্রান্ত হয়ে ২০০০ সালে মৃত্যুবরণ করেন। বারো নিজেও স্তন ক্যান্সার উত্তরজীবী।

তথ্যসূত্র

বহিঃসংযোগ

 
 
 

১৯৪৪-এ জন্ম
জীবিত ব্যক্তি
২০শ শতাব্দীর ফরাসি অভিনেত্রী
২১শ শতাব্দীর ফরাসি অভিনেত্রী
প্যারিসের অভিনেত্রী
ফরাসি চলচ্চিত্র অভিনেত্রী
ফরাসি টেলিভিশন অভিনেত্রী
ফরাসি মঞ্চ অভিনেত্রী
ফ্রেঞ্চ ন্যাশনাল একাডেমি অব ড্রামাটিক আর্টসের প্রাক্তন শিক্ষার্থী
স্তন ক্যান্সার থেকে বেঁচে যাওয়া ব্যক্তি
অডিওবই পাঠক
জেরুসালেমের গ্রিক সনাতনপন্থী মণ্ডলী

জেরুসালেমের গ্রিক সনাতনপন্থী মণ্ডলী বা যিরূশালেমের গ্রিক সনাতনপন্থী মণ্ডলী ( Kanisatt Ar-rum al-Urtudoks fi al-Quds; ), দাফতরিকভাবে যিরূশালেমীয় কুলপিতৃত্ব নামে পরিচিত, হল বৃহত্তর পূর্বদেশীয় সনাতনপন্থী মণ্ডলীর অন্তর্ভুক্ত একটি সর্বসত্ব মণ্ডলী। এটি জেরুসালেমের গ্রিক সনাতনপন্থী কুলপিতার তত্ত্বাবধানে পরিচালিত হয়। ২০০৫ সাল থেকে তৃতীয় থিয়ফিলোস এর প্রধান হিসেবে দায়িত্ব পালন করে আসছেন।

তথ্যসূত্র 

খ্রিস্টধর্ম
জেরুসালেম ভিত্তিক সংগঠন
নব্যমানবতাবাদ

নব্যমানবতাবাদ অথবা নব্য-মানবতাবাদ  (ইংরেজি: Neohumanism) হল প্রভাতরঞ্জন সরকার কর্ত্তৃক প্রদত্ত একটি সামাজিক দর্শন। এটির মূল উৎস হচ্ছে ১৯৮২ সালে প্রকাশিত তাঁর গ্রন্থ "বুুদ্ধির মুুক্তি–নব্যমানবতাবাদ"। এই ধারণা মানবতাবাদকে বিশ্লেষণ করে নব আঙ্গিকে একে তুলে ধরেছে। এর মূল বিষয়বস্তু হল বিশ্বৈকতাবাদ বা বিশ্বভ্রাতৃত্ববোধ। নব্যমানবতাবাদের সমর্থকদের "নব্যমানবতাবাদী" বলা হয়।

মূল ধারণা 
মানবতাবাদে  মানবজাতির উন্নতির কথা বলা হয়েছে। কিন্তু, নব্যমানবতাবাদে মানুষ-সহ পশু, পাখি, তরুলতা তথা এ বিশ্বের সমস্ত প্রাণিন ও অপ্রাণিন সত্তার মেলবন্ধন ও উন্নতির কথা বলা হয়েছে। এটি আধ্যাত্মিকতা, সামাজিকীকরণ  ও বিশ্বভ্রাতৃত্ববোধের মধ্যে পারস্পরিক সম্পর্কের কথা উত্থাপন করে এবং ভাবজড়তা, শোষণ, অপসংস্কৃতি ইত্যাদির সমালোচনা করে। প্রগতিশীল ব্যবহারিক তত্ত্ব তথা প্রাউটের সঙ্গে নব্যমানবতাবাদের মৌলিক সম্পর্ক রয়েছে। প্রভাতরঞ্জন বলেছেন– প্রাউট সমস্ত বৈষম্য ও কৃত্রিম বিভেদ দূর করতে প্রেরণা ও শক্তি দেবে। প্রাউট নব্যমানবতাবাদ থেকে – নব্যমানবিক প্রেরণা থেকে, নব্যমানবীয় ভাবাদর্শ থেকে ও নব্যমানবিক চিন্তাধারা থেকে এগিয়ে চলার প্রেরণা ও প্রত্যয় পাবে। আনন্দমার্গের বিভিন্ন কর্মযজ্ঞে এর প্রভাব রয়েছে।

তথ্যসূত্র

বহিঃসংযোগ 

 সরকারভার্সে "নব্যমানবতাবাদ" (ইংরেজি)
 নব্যমানবতাবাদ Prout Globe (ইংরেজি)
 নব্যমানবতাবাদ Neohumanist Education (ইংরেজি)
 বুদ্ধির মুক্তি–নব্যমানবতাবাদ (আনন্দমার্গ পাবলিকেশন) (ইংরেজি)

সামাজিক দর্শন
দর্শন
দার্শনিক মতবাদ
দার্শনিক তত্ত্ব
এ কে এম ময়নুল হক

এ কে এম ময়নুল হক বাংলাদেশের জামালপুর জেলার রাজনীতিবিদ ও জামালপুর-১ আসনের সাবেক সংসদ সদস্য।

প্রাথমিক জীবন 
এ কে এম ময়নুল হক জামালপুর জেলায় জন্মগ্রহণ করেন।তিনি গত ০৩/১১/২০২১ বুধবার

মৃত্যু বরণ করেন।

রাজনৈতিক জীবন 
এ কে এম ময়নুল হক ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে জামালপুর-১ আসন থেকে সংসদ সদস্য নির্বাচিত হন।

১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে জামালপুর-১ আসন থেকে তিনি পরাজিত হয়েছিলেন।

তথ্যসূত্র 

জীবিত ব্যক্তি
সম্ভাব্য জীবিত ব্যক্তি
জন্মের বছর অনুপস্থিত (জীবিত ব্যক্তি)
জামালপুর জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
ষষ্ঠ জাতীয় সংসদ সদস্য
জামালপুর জেলার ব্যক্তি
আশরাফ উদ দৌল্লাহ পালোয়ান

আশরাফ উদ-দৌলাহ পাহলোয়ান বাংলাদেশের জামালপুর জেলার রাজনীতিবিদ ও জামালপুর-২ আসনের সাবেক সংসদ সদস্য ছিলেন।

প্রাথমিক জীবন 
আশরাফ উদ-দৌলাহ পাহলোয়ান জামালপুর জেলায় জন্মগ্রহণ করেন। তার পিতা মৌলভী মোহাম্মদ আবদুল জব্বার পাহলোয়ান ছিলেন অবিভক্ত বাংলার আইন সভার অন্যতম নির্বাচিত সদেস্য।

রাজনৈতিক জীবন 
আশরাফ উদ-দৌলাহ পাহলোয়ান ১৯৬৪-৬৫ সালে ঢাকা বিশ্ববিদ্যালয় কেন্দ্রীয় ছাত্র সংসদ (ডাকসু) সাধারণ সম্পাদক পদে নির্বাচিত হন। পরে ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে জামালপুর-২ আসন থেকে সংসদ সদস্য নির্বাচিত হন। ১৯৯১ সালের পঞ্চম জাতীয় সংসদ নির্বাচনে জাতীয় পার্টির প্রার্থী হিসেবে জামালপুর-২ আসন থেকে তিনি পরাজিত হয়েছিলেন।

তথ্যসূত্র 

জন্মের বছর অনুপস্থিত
২০০২-এ মৃত্যু
জামালপুর জেলার রাজনীতিবিদ
জাতীয় পার্টির রাজনীতিবিদ
চতুর্থ জাতীয় সংসদ সদস্য
জীবিত ব্যক্তি
তাসের ঘর (১৯৫৭-এর চলচ্চিত্র)

তাসের ঘর হল একটি জনপ্রিয় বাংলা চলচ্চিত্র যা পরিচালনা করেন মঙ্গল চক্রবর্তী। এই চলচ্চিত্রটি ১৯৫৭ সালে ন্যাশানাল ফিল্মস লিমিটেড ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন হেমন্ত মুখোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সাবিত্রী চট্টোপাধ্যায়, চন্দ্রাবতী দেবী, তরুণ কুমার এবং রবীন মজুমদার।

শ্রেষ্ঠাংশে
 উত্তম কুমার
 সাবিত্রী চট্টোপাধ্যায়
 সবিতা বোস
 রবীন মজুমদার
 তরুণ কুমার
 জহর রায়
 চন্দ্রাবতী দেবী
 অপর্ণা দেবী
 জহর গাঙ্গুলি
 বনি গঙ্গোপাধ্যায়
 হরেন মুখোপাধ্যায়
 তিলক চক্রবর্তী
 দেবজানী

সাউন্ডট্র‍্যাক

তথ্যসূত্র

১৯৫৭-এর চলচ্চিত্র
ভারতীয় চলচ্চিত্র
বাংলা ভাষার চলচ্চিত্র
বাংলা ভাষার ভারতীয় চলচ্চিত্র
আবুল হোসেন (জামালপুরের রাজনীতিবিদ)

আবুল হোসেন বাংলাদেশের জামালপুর জেলার রাজনীতিবিদ ও জামালপুর-৩ আসনের সাবেক সংসদ সদস্য।

প্রাথমিক জীবন 
আবুল হোসেন জামালপুর জেলায় জন্মগ্রহণ করেন।

রাজনৈতিক জীবন 
আবুল হোসেন ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে জামালপুর-৩ আসন থেকে সংসদ সদস্য নির্বাচিত হন।

তথ্যসূত্র 

সম্ভাব্য জীবিত ব্যক্তি
জন্মের বছর অনুপস্থিত (জীবিত ব্যক্তি)
মৃত্যুর সাল অনুপস্থিত
জামালপুর জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
ষষ্ঠ জাতীয় সংসদ সদস্য
মুসা আল-ইজাম

মুসা আল-ইজাম (মৃত্যু: ১৯৬০) একজন মিশরীয় ফুটবলার ছিলেন। তিনি ১৯২৮ গ্রীষ্মকালীন অলিম্পিকে মিশর জাতীয় ফুটবল দলের প্রতিনিধিত্ব করেছেন।

তথ্যসূত্র

১৯৬০-এ মৃত্যু
মিশরীয় ফুটবলার
মিশরের আন্তর্জাতিক ফুটবলার
আল মাসরি স্পোর্টিং ক্লাবের খেলোয়াড়
মিশরের অলিম্পিক ফুটবলার
মিশরীয় পুরুষ ফুটবলার
১৯২৮ গ্রীষ্মকালীন অলিম্পিকের ফুটবলার
পুরুষ ফুটবল ফরোয়ার্ড
টেড অ্যালেন

এডওয়ার্ড অ্যালেন (জন্ম ২০ মে, ১৯৬৫) একজন আমেরিকান লেখক এবং টেলিভিশন ব্যক্তিত্ব।  তিনি ব্রাভো নেটওয়ার্কের টেলিভিশন প্রোগ্রাম কুইয়ার আই- তে খাদ্য এবং ওয়াইন সংযোগকারী ছিলেন এবং ২০০৯ সালে এটি চালু হওয়ার পর থেকে কাপ করা টিভি রান্না প্রতিযোগিতার সিরিজের হোস্ট ছিলেন, পাশাপাশি কাটা জুনিয়র, যা ২০১৫ সালের মাঝামাঝি থেকে শুরু হয়েছিল। ১৩ এপ্রিল,২০১৪ এ, তিনি মূলত আমেরিকার সেরা কুক নামে পরিচিত আরেকটি ফুড নেটওয়ার্ক শোয়ের হোস্ট হন; এই শোটির একটি পুনরায় বিস্তৃত সংস্করণ, অল স্টার একাডেমি পুনর্বিবেচিত, যা ১ মার্চ ২০১৫ এ আত্মপ্রকাশ করেছিল। ২০১৫ সালের শুরুর দিকে, তিনি একটি চার-পর্ব বিশেষ ‘বেস্ট.ইভার উপস্থাপন করেছিলেন। যা আমেরিকাতে সেরা বার্গার, পিজ্জা, প্রাতঃরাশ এবং বারবিকিউর রান্নার অনুষ্ঠান হিসেবে খুব আলোচিত হয়েছিলো। এছাড়া  তিনি এস্কায়ার ম্যাগাজিনের দু'টি কুকবুকের লেখক হিসেবে  দীর্ঘদিনের অবদান রাখছেন এবং তিনি নিয়মিত ফুড নেটওয়ার্ক শো দ্য বেস্ট থিং আই এভারটি এবং অন্যান্য টেলিভিশন রান্নার অনুষ্ঠানগুলিতে নিয়মিত উপস্থাপক।

পেশা

প্রাথমিক ও শিক্ষা জীবন 
অ্যালেন ১৯৮৩ সালে ইন্ডিয়ানার কার্মেলের কার্মেল হাই স্কুল থেকে স্নাতক ডিগ্রি অর্জন করেছিলেন এবং ২০১১ সালে তিনি স্কুলের অ্যালামনিয়াম হল অফ ফেমে ভর্তি হন।  তিনি ১৯৮৭ সালে পারডিউ বিশ্ববিদ্যালয় থেকে মনোবিজ্ঞানে একটি ডিগ্রি অর্জন করেছিলেন। পরবর্তীকালে, তিনি পারডুয়ের ক্র্যানার্ট গ্র্যাজুয়েট স্কুল অফ ম্যানেজমেন্টে ভর্তি হন, তবে ইন্ডিয়ানা, জার্নাল অ্যান্ড কুরিয়ারের লাফায়েটে অনুলিপি সম্পাদক হিসাবে একটি চাকরি গ্রহণ করে পরবর্তীতে ছেড়ে দেন।  

পরে তিনি নিউইয়র্ক বিশ্ববিদ্যালয়ের বিজ্ঞান ও পরিবেশগত প্রতিবেদন প্রোগ্রাম থেকে সাংবাদিকতায় এমএ অর্জন করে স্নাতক স্কুলে ফিরে আসেন। তারপরে তিনি শিকাগোতে চলে আসেন, যেখানে তিনি সম্প্রদায় সাপ্তাহিক সংবাদপত্রের একটি চেইন লার্নার নিউজপেপারের রিপোর্টার হিসাবে কাজ করেছিলেন। তিনি সেখানে রেস্তোঁরা  "দ্য ফ্যামিডেড ফোর" নামে একটি বাই-উইকলি-গ্রুপ পর্যালোচনা দলের এক চতুর্থাংশ হিসাবে, ব্যারি রাইসের সাথে সমালোচনার সূচনা করেছিলেন,। তখন রাইস চেইনের বিনোদন সম্পাদক (বর্তমানে অ্যালেনের স্ত্রী ), যিনি  লার্নার ফুড সম্পাদক লেয়াহ এ. জেল্ডেসের সাথে ধারণাটি শুরু করেছিলেন। ।

এরপরে অ্যালেন শিকাগো ম্যাগাজিনের একজন ফ্রিল্যান্সার লেখক হয়েছিলেন এবং শেষ পর্যন্ত সিনিয়র সম্পাদক হিসাবে যুক্ত হন এবং প্রায়শই খাবার, মদ ও রন্ধনসম্পর্কিত বিশ্বের আলোকিতদের নিয়ে লেখেন। ১৯৯৭ সালে তিনি এস্কায়ারকে অবদানকারী সম্পাদক হিসাবে যোগ দিয়েছিলেন, যেখানে তিনি বৈশিষ্ট্য, খাবারের টুকরো এবং প্রোফাইল লিখেছিলেন এবং ম্যাগাজিনের জনপ্রিয় "থিংস অ্যান ম্যান নড নো" সিরিজটির সহ-রচনা করেছিলেন। তিনি জিকিউ, বন অ্যাপিটিট, ফুড অ্যান্ড ওয়াইন এবং এপিকিউরিয়াসের পক্ষেও লিখেছেন।

তথ্যসূত্র 

মার্কিন পাচক
মার্কিন টেলিভিশন ব্যক্তিত্ব
১৯৬৫-এ জন্ম
মার্কিন গে লেখক
গে বিনোদনশিল্পী
জীবিত ব্যক্তি
নিউ ইয়র্ক বিশ্ববিদ্যালয়ের প্রাক্তন শিক্ষার্থী
প্রাইমটাইম এমি পুরস্কার বিজয়ী
শান্ত কালাভিতিগোদা

ইন্ডিকা শান্ত কুমারা কালাভিতিগোদা (; জন্ম: ২৩ ডিসেম্বর, ১৯৭৭) কলম্বো এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ২০০০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর শ্রীলঙ্কান ক্রিকেটে বাসনাহিরা নর্থ, ব্লুমফিল্ড ক্রিকেট ও অ্যাথলেটিক ক্লাব, কোল্টস ক্রিকেট ক্লাব, মুরস স্পোর্টস ক্লাব, নর্থ সেন্ট্রাল প্রভিন্স, সিংহলীজ স্পোর্টস ক্লাবের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, লেগ ব্রেক বোলিংয়ে পারদর্শী ছিলেন শান্ত কালাভিতিগোদা।

প্রথম-শ্রেণীর ক্রিকেট 
মালয়েশিয়ায় অনুষ্ঠিত ১৯৯৪ সালের বিশ্বকাপে শ্রীলঙ্কার অনূর্ধ্ব-১৭ দলের মাধ্যমে আন্তর্জাতিক ক্রিকেটের সাথে পরিচিত হন। বিদ্যালয়ে থাকাকালে নালন্দা কলেজের পক্ষে তিনি নিয়মিতভাবে রান সংগ্রহ করতেন। তার প্রথম ক্লাব দল এসএসসির সদস্যরূপে অনূর্ধ্ব-২৩ দলের খেলায় মাহেলা জয়াবর্ধনে’র সাথে ৩৮০ রান তুলেছিলেন।

১৯৯৭-৯৮ মৌসুম থেকে ২০১৪ সাল পর্যন্ত শান্ত কালাভিতিগোদা’র প্রথম-শ্রেণীর খেলোয়াড়ী জীবন চলমান ছিল। দুই মৌসুমে প্রথম-শ্রেণীর ক্রিকেটে ক্রমাগত রান সংগ্রহ করেছেন। আটটি শতরানের ইনিংস খেলেছিলেন তিনি। ২০০৩-০৪ মৌসুমের প্রিমিয়ার টুর্নামেন্টে সেরা ব্যাটসম্যানের মর্যাদা লাভ করেন তিনি।

২০০৪-০৫ মৌসুমে কলম্বো কোল্টস ও নর্থ ওয়েস্ট প্রভিন্সের সদস্যরূপে প্রায় আটশত রান তুলেন। এরফলে, মার্চ, ২০০৫ সালে ইংল্যান্ড এ দলের বিপক্ষে খেলার জন্যে এ দলের সদস্যরূপে অন্তর্ভুক্ত হন। এ সুযোগকে কাজে লাগিয়ে এনসিসিতে দ্বিতীয় টেস্টে ১৭৭ বল মোকাবেলান্তে লড়াকুচিত্তে ৮৩ রান তুলেন। এ ইনিংসের কল্যাণেই তাকে বড়দের দলে খেলার জন্যে মনোনীত করা

আন্তর্জাতিক ক্রিকেট 
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন শান্ত কালাভিতিগোদা। ১১ এপ্রিল, ২০০৫ তারিখে ওয়েলিংটনে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

২০০৪-০৫ মৌসুমে বিস্ময়করভাবে নিউজিল্যান্ড গমনার্থে তাকে শ্রীলঙ্কা দলে খেলার জন্যে আমন্ত্রণ জানানো হয়। ওয়েলিংটন টেস্টে সাত নম্বরের অস্বাচ্ছন্দ্যকর অবস্থানে তাকে খেলানো হয়। উভয় ইনিংসেই তিনি ব্যর্থতার পরিচয় দেন।

তথ্যসূত্র

আরও দেখুন 
 উপুল থারাঙ্গা
 রঞ্জিত মাদুরাসিংহে
 এক টেস্টের বিস্ময়কারী
 শ্রীলঙ্কান টেস্ট ক্রিকেটারদের তালিকা
 প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ 
 
 
 Records to be shattered
 Leslie Narangoda top sportsman an article written by PREMASARA Epasinghe

১৯৭৭-এ জন্ম
জীবিত ব্যক্তি
নর্থ সেন্ট্রাল প্রভিন্সের ক্রিকেটার
বাসনাহিরা নর্থের ক্রিকেটার
শ্রীলঙ্কান ক্রিকেটার
শ্রীলঙ্কার টেস্ট ক্রিকেটার
নালন্দা কলেজের (কলম্বো) প্রাক্তন শিক্ষার্থী
কলম্বো থেকে আগত ক্রিকেটার
দ্বিতীয় বিগ্রহপাল

রাজা দ্বিতীয় বিগ্রহপাল (৯৬০–৯৮৮ খ্রিষ্টাব্দ) ছিলেন পাল রাজবংশের দশম রাজা। তিনি ছিলেন পাল রাজা দ্বিতীয় গোপালের পুত্র এবং পিতার মৃত্যুর পর তিনি পিতার স্থলাভিষিক্ত হন। তিনি মোট ২২ বছর রাজত্ব করেন। পাল রাজবংশের হারানো গৌরব ও প্রতিপত্তি পুনরুদ্ধারকারী খ্যাতিমান ১ম মহিপাল ছিলেন তার পুত্র এবং উত্তরসূরি।

শাসনামল 
তার রাজত্বকালে পাল সাম্রাজ্য গৌড়, রাঢ়, অঙ্গ ও বঙ্গ প্রভৃতি ছোটো ছোটো রাজ্যে বিভাজিত হয়ে যায়। ফলে তার রাজত্ব শুধু মগধ ও অঙ্গ তথা বর্তমান বিহার অঞ্চলে সীমাবদ্ধ হয়ে যায়। তার সিংহাসনে আরোহণের পূর্ব থেকেই পাল রাজ্যসীমার মধ্যে উত্তর-পশ্চিম বাংলায় প্রভাব বিস্তার করে স্বাধীন ভাবে রাজত্ব করতে থাকে। এই রাজবংশের শাসকেরা নামের শেষে ‘-পাল’ উপসর্গটি ব্যবহার করতেন (যেমন রাজ্যপাল, নারায়ণপাল ও নয়পাল)। এই রাজবংশের উৎস অজ্ঞাত। তবে এই ব্যাপারে সর্বাধিক যুক্তিগ্রাহ্য মতটি হল, কোনও এক পাল আধিকারিক রাজধানী সহ পাল সাম্রাজ্যের একটি বৃহৎ অংশের ক্ষমতা হস্তগত করে এই রাজবংশ প্রতিষ্ঠা করেছিলেন।  রাজা দ্বিতীয় বিগ্রহপালকে চান্দেল ও কলচুরি আক্রমণও সহ্য করতে হয়। হরিকেলের (পূর্ব ও দক্ষিণ বাংলা) কান্তিদেব ‘মহারাধিরাজ’ উপাধি গ্রহণ করেন এবং একটি পৃথক রাজ্য স্থাপন করেন। পরবর্তীকালে চন্দ্র রাজবংশের কল্যাণচন্দ্র পাল রাজত্বের অনেকাংশ শাসন করে। তবে তার পুত্র ১ম মহীপালের আমলে পাল সাম্রাজ্য বেশিরভাগ হারানো অঞ্চল ফিরে পায়।

আরও দেখুন 
 তৃতীয় বিগ্রহপাল
 পাল সাম্রাজ্য
 বাংলার শাসকগণ

তথ্যসূত্র

বহিঃসংযোগ 

৯৬০-এ জন্ম
৯৮৮-এ মৃত্যু
বাংলার শাসক
বাংলাদেশের ইতিহাস
পশ্চিমবঙ্গের ইতিহাস
৯৭৮-এ মৃত্যু
পাল রাজা